钦定古今图书集成/理学汇编/文学典/第150卷 > 《徐师曾文体明辩》 > 《跋李景春绍兴万言书槁》文天祥
## 钦定古今图书集成/理学汇编/文学典/第150卷 > 《徐师曾文体明辩》 > 《跋李景春绍兴万言书槁》文天祥

吾乡布衣李君景春上书于绍兴，累累万言，尽疏闾
阎隐微之故，可谓知无不言矣。厥亦惟我高宗皇帝
仁厚恻怛，勤求民瘼，是以旁通下情，庶几古者“询于
刍荛”之遗意。凡我有官君子，暨于国人，式克于劝。读
君之言，当时州县间可慨叹者如此。今去之百有馀
年，孰知又有过于君所观者？识者于此，又重为世道
感。